AIŠKINAMASIS RAŠTAS

Dėl valstybės turto nurašymo ir likvidavimo

1. **Parengto tarybos sprendimo projekto tikslai ir uždaviniai**

Molėtų r. švietimo pagalbos tarnybos direktoriaus 2019 m. rugsėjo 23 d. Nr. V-31 įsakymu „Dėl ilgalaikio ir trumpalaikio turto pripažinimo netinkamu tarnybos funkcijoms vykdyti“ valstybei nuosavybės teise priklausantis ir šiuo metu Molėtų r. švietimo pagalbos tarnybos patikėjimo teise valdomas turtas pripažintas netinkamu (negalimu) naudoti. Nurodytas turtas susidėvėjęs, nepataisomai sugedęs, naudojimui netinkamas. Molėtų rajono savivaldybės administracija, atsižvelgdama į LR švietimo, mokslo ir sporto ministerijos ir nacionalinės švietimo agentūros sutikimus nurašyti turtą, teikia sprendimo projektą dėl nurodyto valstybės turto nurašymo ir likvidavimo.

Parengto sprendimo projekto tikslas – nurašyti pripažintą netinkamu (negalimu) naudoti valstybei nuosavybės teise priklausantį ir šiuo metu Molėtų r. švietimo pagalbos tarnybos patikėjimo teise valdomą turtą bei jį likviduoti.

**2. Šiuo metu esantis teisinis reglamentavimas:**

Lietuvos Respublikos vietos savivaldos įstatymo 16 straipsnio 2 dalies 27 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 27 straipsnio 2, 6 dalys;

Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo, patvirtinto Lietuvos Respublikos Vyriausybės 2001 m. spalio 19 d. nutarimu Nr. 1250 „Dėl Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo patvirtinimo“, 8.1, 8.2, 12.2 papunkčiai.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – priėmus sprendimą turtą nurašyti ir likviduoti, susidėvėjęs ir veiklai nenaudojamas turtas bus sunaikintas.

Neigiamos pasekmės – nėra.

**4. Priemonės sprendimui įgyvendinti**

Turtas bus likviduotas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų r. švietimo pagalbos tarnyba.